Սերգեյ Գալստյան (երգիչ)

Սերգեյ Արտյոմի Գալստյան (), հայ օպերային երգիչ, քնարական բարիտոն։ ՀԽՍՀ ժողովրդական արտիստ (1967)։

Կենսագրություն 
Սերգեյ Գալստյանը ծնվել է Լենինականում։ 1942 թվականին զորակոչվել է բանակ և մասնակցել Հայրենական Մեծ պատերազմին։ 1949 թվականին ավարտել է Մոսկվայի պետական կոնսերվատորիան՝ Նիկոլայ Սպերանսկու դասարանը։ 1949-1974 թվականներին եղել է Երևանի օպերայի և բալետի թատրոնի մեներգիչ, եղել է Հայպետէստրադայի, պարի պետական անսամբլի, սիմֆոնիկ նվագախմբի, Հայաստանի Կապելլայի տնօրենը։ Եղել է Երևանի Կոմիտասի անվան կոնսերվատորիայի պրոռեկտորը։ Սերգեյ Գալստյանի անմիջական մասնակցությամբ ստեղծվել են Երևանի Մնջախաղի, Կամերային թատրոնները, «Ուրարտու», «Արմինե», «Էրեբունի» էստրադային համույթներ, աշուղական կոլեկտիվներ։ Հյուրախաղերով հանդես է եկել արտերկրում։ Երգել է նաև տարբեր ազգերի ժողովրդական երգեր։ 1974 թվականին թողել է բեմը։

Դերերգեր 
 Օնեգին՝ Չայկովսկու «Եվգենի Օնեգին»
 Ելիցկի՝ Չայկովսկու «Պիկովայա դամա»
 Ժերմոն՝ Վերդիի «Տրավիատա»
 Ջոն Սորել՝ Մենոտիի «Հյուպատոսը»
 Արշակ՝ Տիգրան Չուխաճյանի «Արշակ Բ»
 Սարո՝ Արմեն Տիգրանյանի «Անուշ»

Մրցանակներ և պարգևներ 
 ՀԽՍՀ վաստակավոր արտիստ, 1960
 ՀԽՍՀ ժողովրդական արտիստ, 1967

Ծանոթագրություններ 

Հայ օպերային երգիչներ
1924 ծնունդներ
2001 մահեր
ՀԽՍՀ ժողովրդական արտիստներ
Երկրորդ համաշխարհային պատերազմին մասնակցած հայեր
Բարիտոններ
Մոսկվայի կոնսերվատորիայի շրջանավարտներ
ՀԽՍՀ վաստակավոր արտիստներ